cyanic-selkie/wikianc huggingface dataset:
Վլադ Դրակուլա
Քաղաքական իրավիճակը
1442 թ. գարնանը Դրակուլայի հայրը վիճում է Յանոշ Խունյադիի հետ, ով այդ ժամանակ հանդիսանում էր Հունգարիայի փաստացի առաջնորդը։ Վեճի արդյունքում Յանոշը որոշում է Վալախիայում իշխանության բարձրացնել Բասարաբ 2-րդին։ 1442 թ. ամռանը Դրակուլայի հայրը մեկնում է Թուրքիա՝ սուլթան Մուրատ 2-րդից օգնություն խնդրելու, սակայն ստիպված է լինում մնալ այնտեղ 8 ամիս։ Այդ ընթացքում Հունգարիայում հաստատվում է Բասարաբ 2-րդը, իսկ Դրակուլան ընտանիքի հետ միասին ստիպված է լինում թաքնվել։ 1443 թ. Դրակուլայի հայրը վերադառնում է Թուրքիայից՝ թուրքական զորքերի հետ միասին և գահընկեց է անում Բասարաբ 2-րդին։ Յանոշ Խունյադին չի խոչընդոտում դրան, քանի որ թուրքերի դեմ արշավանքի էր պատրաստվում։
Կյանքի վերջին տարիները
1475 թ. Վլադ 3-րդ Դրակուլան ազատ է արձակվում հունգարական բանտից և վերսկսում է մասնակցությունը թուրքերի դեմ արշավանքներին։ 1475 թ. նոյեմբերին հունգարական բանակի կազմում (որպես «արքայական կապիտան»` Մատյաշ թագավորի հրամանատարներից մեկը) մեկնում է Սերբիա, որտեղ 1476 թ. հունվար-փետրվար ամիսներին մասնակցում է թուրքական Շաբաց ամրոցի պաշարմանը։ 1476 թ. փետրվարին մասնակցում է Բոսնիայում թուրքերի դեմ պատերազմին, իսկ 1476 թ. ամռանը մեկ այլ «արքայական կապիտան» Շտեֆան Բատորիի հետ միասին Մոլդովայի իշխան Շտեֆան Մեծին օգնում է պաշտպանվել թուրքերից։
Ծանոթագրություններ
Կատեգորիա:Դրակուլա Կատեգորիա:Կաթոլիկ միապետներ Կատեգորիա:Միջնադարյան երեխա կառավարիչներ
Պալոս դե լա Ֆրոնտերա
Պալոս դե լա Ֆրոնտերա (Palos de la Frontera), քաղաք և համայնք Իսպանիայում, մտնում է Ուէլվա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Մեծ Ուէլվա շրջանի կազմի մեջ։ Տարածքը՝ 50 կմ2։ Բնակչությունը՝ 9167 (2010)։ Վարչական կենտրոնից հեռավորությունը՝ 14 կմ։
Արտաքին հղումներ
Կատեգորիա:Իսպանիայի քաղաքներ
Ալբերտ Ստեփանյան
Ալբերտ Անդրանիկի Ստեփանյան, արդի հայ պատմագետ, թարգմանիչ, մշակութաբան։ Պատմական գիտությունների դոկտոր, պրոֆեսոր։
Կենսագրություն
Ալբերտ Ստեփանյանը ծնվել է 1948 թվականին Երևանում։ 1970 թվականին ավարտել է Խաչատուր Աբովյանի անվան հայկական մանկավարժական ինստիտուտի պատմության ֆակուլտետը։ Ընդունվել է ասպիրանտուրա և գործուղվել Լենինգրադի համալսարան, որտեղ մասնագիտացել է անտիկ պատմության, բանասիրության և իմաստասիրության մեջ։ Ուսումնասիրել է հին լեզուներ՝ լատիներեն, հին հունարեն, աքքադերեն։ 1975 թվականին պաշտպանել է թեկնածուական, 1991 թվականին՝ դոկտորական գիտաթեզեր։
Գիտամանկավարժական գործունեությունն սկսել է 1974 թվականի Խ. Աբովյանի անվան հայկական մանկավարժական ինստիտուտում իբրև Ընդհանուր պատմության ամբիոնի դասախոս, ապա դոցենտ։ Համատեղության կարգով տարբեր տարիներին աշխատել է ՀԽՍՀ ԳԱ Արևելագիտության ինստիտուտում, իբրև ավագ գիտաշխատող, Հումանիտար հետազոտությունների հայկական կենտրոնում՝ իբրև Մշակութաբանական հետազոտությունների բաժնի վարիչ։ 1992 թվականից աշխատում է ԵՊՀ Համաշխարհային պատմության ամբիոնում նախ իբրև դոցենտ, ապա պրոֆեսոր, 1998 թվականից՝ նույն ամբիոնի վարիչ։
Հրատարակումները
Հեղինակ է երկու մենագրության և յոթանասունհինգ գիտական հրապարակումների՝ հոդվածներ, հաղորդումներ, զեկույցներ, թեզիսներ։ Դրանք հրատարակվել են ինչպես Հայաստանում, այնպես էլ արտերկրում՝ հայերեն, ռուսերեն, անգլերեն, ֆրանսերեն, իտալերեն։ Նվիրված են անտիկ քաղաքակրթության, հասարակական մտքի և իմաստասիրության հիմնախնդիրներին։ Ստեփանյանի հետազոտական սևեռումի խնդիրն է նաև հայոց պատմության հելլենիստական դարաշրջանը՝ հասարակական կառույց, մշակույթ, միջազգային հարաբերություններ, պատմագիտական միտք։ Այս երկու ուղղություներն իրենց ցայտուն դրսևորումն են ստացել նրա «Պատմական մտքի զարգացումը հին Հայաստանում. առասպել, ռացիոնալիզմ, պատմագրություն» (ռուսերեն, Երևան, 1991), «Պլոտինոս, Էննեադներ, գիրք V (հաղագս Բանականի) թարգմանություն հին հունարենից, ուսումնասիրություն, մեկնաբանություններ» (Երևան, 1999) հետազոտություններում։ Նշված գիտախնդիրներն իրենց զարգացումն են ստացել պրոֆեսոր Ստեփանյանի կողմից համաբերված և խմբագրված «Ինքնության հարցեր» (Երևան, 2002) և «Պատմության հարցեր I» (Երևան, 2009) հոդվածների ժողովածուների մեջ։ Դրանց մասնակցել են ինչպես Հայաստանի, այնպես էլ արտերկրի ճանաչված հետազոտողներ։ Նույն նպատակին են միտված նրա խմբագրված «Պատմություն և կրթություն» հանդեսի չորս հատորները (2004-2006)։ Ստեփանյանի գիտամանկավարժական գործունեության առանձնահատուկ բնագավառ է մասնակցությունը պատմության դասագրքերի ստեղծման գործին։ Նա խմբագիրն ու հիմնական ղեկավարն է հանրակրթական դպրոցի համաշխարհային պատմության երեք դասագրքի՝ «Հին աշխարհի պատմություն», «Նոր դարերի պատմություն», «Նորագույն պատմություն»՝ հրատարակված 2007, 2009 թվականներին։
Բայբուրտցյան
Բայբուրտցյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Տեղանվանական հիմքով ազգանուններ Կատեգորիա:Յան վերջածանցով ազգանուններ
Լանկաստեր շրջան (Հարավային Կարոլինա)
Լանկաստեր շրջան (Lancaster County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.437 կմ² է, բնակչությունը՝ 61.351 մարդ (2000 թ. տվյալներով)։ Շրջկենտրոնն է Լանկաստեր բնակավայրը։ Կազմավորվել է 1798 թ.։
Լոոնե (գյուղ, Կոհիլա շրջան)
Լոոնե (Loone), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 59 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կոհիլա շրջանի բնակավայրեր Կատեգորիա:Էստոնիայի գյուղեր
Հպարտություն
Հպարտություն, դրական հույզ, որն արտացոլում է դրական ինքնագնահատական, ինքնահարգանքի առկայություն, սեփական արժանիքների, սեփական արժեքների զգացմունք։ Փոխաբերական իմաստով «հպարտություն» կարող է կոչվել նման ինքնագնահատականի պատճառը (օրինակ, «այս ուսանողը ողջ ինստիտուտի հպարտությունն է»)։
Գոյություն ունեն հպարտությանը մոտ մի քանի տերմին, օրինակ, պատիվ, սնափառություն, ամբարտավանություն։
Հպարտություն և ամբարտավանություն
Քրիստոնեությունում ամբարտավանությունը համարվում է աշխարհում հայտնված առաջին մեղքը։ Նշվում է, որ հպարտությունը գլխավոր մեղքն է՝ մյուս մեղքերի նախապատճառը։
«Ճանապարհորդություն Պետերբուրգից Մոսկվա» ստեղծագործությունում այդ բառը հոմանիշ է գոռոզությանը, անբարտավանությանը, փառասիրությանը․ այն, որ նա ամբարտավանության հետ նույն ծագումն ունի նշում է «горе́» բառը, որը նշանակում է «վերև»։
Արտաքին հղումներ
Կատեգորիա:Զգացմունքներ Կատեգորիա:Հույզեր Կատեգորիա:Էմոցիաներ
Սիսուևո
Սիսուևո (Сысу́ево), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Վոզդվիժենկա (գյուղ, Խայբուլինսկի շրջան)
Վոզդվիժենկա (Воздвиженка, Воздвиженка), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 331 մարդ։
Բայթալյան
Բայթալյան, հայկական ազգանուն ։
Ալեքսեյ Արեստովիչ
Ալեքսեյ Նիկոլաևի Արեստովիչ (Олексій Миколайович Арестович, ), ուկրաինացի քաղաքական գործիչ, հետախույզ, բլոգեր, քաղաքական և ռազմական վերլուծաբան, առցանց լրատվամիջոցների սյունակագիր, դերասան, հոգեբանական սեմինարների և թրեյնինգների կազմակերպիչ ու Ուկրաինայի արևելքում զինծառայողներին հոգեբանական աջակցության համար բարեգործական հիմնադրամների նախաձեռնող (2014-2017) ։
Ուկրաինայի արևելքում իրավիճակի խաղաղ կարգավորման բանակցային խմբի խոսնակ և Մինսկի խմբում ուկրաինական պատվիրակության ղեկավարի տեղեկատվական քաղաքականության հարցերով խորհրդական ։ Արեստովիչը եղել է Ուկրաինայի նախագահի գրասենյակի ղեկավար Անդրեյ Երմակի ազգային անվտանգության և պաշտպանության ոլորտում ռազմավարական հաղորդակցությունների հարցերով արտահաստիքային խորհրդականը  ։ Փոխգնդապետ (2022 թվական) ։
Կենսագրություն
Ալեքսեյ Արեստովիչը ծնվել է 1975 թվականի օգոստոսի 3-ին Վրաստանի Դեդոփլիս Ծղարո քաղաքում (ներկայիս՝ Դեդոփլիսծղարո քաղաք) սպայի ընտանիքում։ Հայրական կողմից ունի բելառուսական և լեհական արմատներ։ Ավելի ուշ, ընտանիքը տեղափոխվել է Ուկրաինա։ 1992 թվականին ավարտել է Կիևի թիվ 178 դպրոցը։ Ընդունվել է Կիևի Տարաս Շևչենկոյի անվան համալսարանի կենսաբանության ֆակուլտետ։ Հիասթափված լինելով ուսումից՝ արդեն առաջին կուրսից թողել է համալսարանական կրթությունը և նույն 1993 թվականին սկսել խաղաղ Կիևի «Սև քառակուսի» թատերական ստուդիայում ։
Շարունակելով խաղալ թատրոնում՝ ընդունվել է Օդեսայի ռազմական ակադեմիա, սովորել անգլերեն և ստացել ռազմական թարգմանչի դիպլոմ։ 1994 թվականից ծառայել է Ուկրաինայի պաշտպանության նախարարության կառույցներում։ Հարցազրույցներից մեկում ասել է, որ ծառայել է Ուկրաինայի պաշտպանության նախարարության գլխավոր հետախուզական վարչությունում։ 1999-2005 թվականներին աշխատել է Հետախուզության գլխավոր վարչությունում, եղել կապիտան։ Մյուս հարցազրույցներում պնդել է, որ աշխատել է Ուկրաինայի ՊՆ ռազմավարական հետախուզությունների դեպարտամենտում։ Բանակից 2005 թվականին, մայորի զինվորական կոչումով, զորացրվել է, երբ, իր խոսքով, Նարնջագույն հեղափոխությունից հետո քաղաքացիական հրամանատարությունը սկսեց խառնվել զինվորականների գործերին ։
Զորացրումից գործնականում անմիջապես հետո, ընկերների պնդմամբ, քասթինգ է անցել գովազդներում նկարահանվելու համար։ Հաջորդող երկու տարիների ընթացքում նկարահանվել է ուկրաինական խոշոր ընկերությունների գովազդում («Корона» շոկոլադ, Оранта ապահովագրական ընկերություն, lifecell)։ 2007 թվականին դարձել է ֆիլմերի արտադրության Aegis Artist Group ընկերության համակազմակերպիչ։ Արեստովիչը հասցրել է էպիզոդիկ դերեր ունենալ ռուսական և ուկրաինական 17 ֆիլմերում, մասնավորապես «Մուխտարի վերադարձը» և «Եղբայրը եղբոր համար 2» ֆիլմերում։ Նրա վերջին հայտնի դերը եղել է Լյուսյա Զայցևի դերը, որը 2012 թվականին մարմնավորել է «Մի վախեցիր, ես մոտ եմ» ֆիլմում   ։
2003-2010 թվականներին սովորել է ռուս էզոթերիկ գրող և հոգեբան Ալեքսանդր Կամենսկու «Մարդը մարդկանց մեջ» (Человек среди людей) հեղինակային դպրոցում։ Սովորել է Կիևի սուրբ Թովմա Աքվինացու անվան կրոնական գիտությունների ինստիտուտի աստվածաբանության բաժնում։ 2000-ական թվականներին նաև սկսել է թրեյնինգներ և խորհրդատվություններ անցկացնել խմբային հոգեբանության, անբարեխիղճ մանիպուլյացիաներին դիմակայելու, շփման արվեստի, հռետորական արվեստի, բանակցային տեխնիկայի, հանրային ճառի, դերասանական վարպետության, սոցիալական շփումների հոգեբանության ոլորտներում ։
Քաղաքական գործունեության սկիզբ
2005 թվականի սկզբում Արեստովիչը մտավ քաղաքականության մեջ և անդամակցեց Դմիտրի Կորչինսկու «Եղբայրություն» կուսակցությանը, դառնալով նրա կուսակցական տեղակալը, ակտիվորեն հանդես գալով «նարնջագույն ժանտախտի» և «նարնջագույն հեղափոխության» հետևորդների դեմ։ Կորչինսկու հետ միասին պարբերաբար մեկնում էր Ռուսաստան «ռուսական աշխարհի» գաղափարախոս Ալեքսանդր Դուգինի «Միջազգային եվրասիական շարժում» կոնֆերանսին մասնակցելու համար։ Այդ ժամանակ «Եղբայրությունը» անդամակցում էր Եվրասիական շարժմանը, իսկ Արեստովիչն ու Կորչինսկին ռուսական ինստիտուտներին կոչ անում «դիմակայել նարնջագույն տարբեր մտադրություններին, ինչպես երկրի ներսում, այնպես էլ հետխորհրդային տարածաշրջանում» ։
2008 թվականին Արեստովիչն ու Կորչինսկին փոխեցին քաղաքական կուրսն ու սկսեցին մշակել հնարավոր ռուսական բռնազավթիչներից «Ղրիմի պաշտպանության ռազմավարությունը»։ 2009 թվականի սկզբին նրանք միասին ստեղծել են «Геть усіх» քաղաքացիական շարժումը, որտեղ Արեստովիչի հիմնական խնդիրները եղել են Սումիում, Օդեսայում և Կիևում ձեռնարկատերերի և ավտոփոխադրողների շրջանում իշխանությունների դեմ բողոքի ցույցերի կազմակերպումը։ Քաղաքացիական նախաձեռնությունն ունեցել է սահմանափակ հաջողություն և արագորեն մարել ։
2009 թվականին Կորչինսկին Արեստովիչին ուղարկել է Օդեսա, որպեսզի կազմակերպի իր ընկերոջ ու Օդեսայի այն ժամանակվաВ քաղաքապետ Էդուարդ Գուրվիցի օգտին ակցիաներ։ Քաղաքապետը 2009 թվականի հունիսի 3-ին Արեստովիչին նշանակել էր Պրիմորսկի շրջանային վարչակազմի ղեկավարի տեղակալի պաշտոնում, սակայն արդեն 3 ամիս անց անհայտ պատճառներով ազատել զբաղեցրած պաշտոնից ։
2010 թվականի հետո չի հայտնվել հանրությանը։ 2013 թվականին մասնակցել է ICTV հեռուստաընկերությամբ հեռարձակվող «Սովորեցրեք մեզ ապրել» շոուի նկարահանումներին որպես ընտանեկան հոգեբան և հաղորդավար ։
Գործունեությունը 2014 թվականից հետո
2014 թվականին Ուկրաինայում իշխանության փոփոխությունից հետո սկսել է լրատվամիջոցներում պարբերաբար հանդես գալ որպես ռազմական փորձագետ և հեռուստաընկերություններին, ռադիոկայաններին, էլեկտրոնային և տպագիր լրատվամիջոցներին տալ մեծ հարցազրույցներ։ Բացի այդ, սկսել է բլոգ վարել Facebook-ում և YouTube-ում ։ Մինչև 2014 թվականի ռազմական իրադարձությունները Facebook-ում ունեցել է 150 000 հետևորդ, իսկ դրանից հետո՝ արդեն ավելի քան 500 000 ։
2014 թվականին Դոնբասում պատերազմի մեկնարկից հետո Արեստովիչը, «Ազգային պահեստազորային» ծրագրի շրջանակներում, զբաղվում էր մարտական միավորումների պատրաստմամբ, եղել է Ուկրաինայի արևելքում զինծառայողներին հոգեբանական աջակցության բարեգործական հիմնադրամների նախաձեռնող (2014—2017) ։
2018 թվականի սեպտեմբերից մինչև 2019 թվականի սեպտեմբեր ամիսը որպես հետախույզ ծառայել է Կրամատորսկում տեղակայված Միացյալ ուժերի օպերացիայի 72-րդ առանձին մեխանիզացված բրիգադում։ 2020 թվականին տված հարցազրույցում հայտարարել է, որ ռազմաճակատում մասնակցել է 33 մարտական ելքերին, ինչպես նաև նշել գերատեսչական յոթ պարգևների մասին։ ԶԼՄ-ներում Արեստովիչի մարտական փորձի մասին պնդումները կասկածի տակ էին դրվել, քանի որ այդ տվյալների վավերականացման հնարավորություն չկար։ Այսպես, նա պնդում էր, որ բախվել է պայթման դեպքի հետ և խմբում միակն է եղել, որը չի տուժել։ Միևնույն ժամանակ Ուկրաինայի վերահսկողության տակ գտնվող Կրամատորսկը հեռու էր գտնվում մարտական գործողությունների գոտիներից։ «Обозреватель»-ին տված հարցազրույցում նա հայտարարել է, որ իր մարտական փորձի վերաբերյալ տվյալների ճշտման փորձը «կարող է վնասել ուկրաինացի զինվորականներին, որոնք գտնվում են Միացյալ ուժերի օպերացիայի գոտում» ։
2020 թվականի հոկտեմբերի 28-ին Լեոնիդ Կրավչուկի կողմից նշանակվել է որպես Ուկրաինայի արևելքում հակամարտության կարգավորման Մինսկի եռակողմ բանակցային խմբի ուկրաինական պատվիրակության տեղեկատվական քաղաքականության խորհրդական և պաշտոնական խոսնակ։ Կրավչուկը նշել է, որ Արեստովիչի թեկնածությունն ընտրել են զինվորական փորձի և մի շարք հարցերի վերաբերյալ տեսլականի ու դիրքորոշումների համար, որոնք հանդիսանում են եռակողմ բանակցային խմբի վերանայման առարկա  ։
2020 թվականի դեկտեմբերի 1-ին Ուկրաինայի նախագահի գրասենյակի ղեկավար Անդրեյ Երմակը Ալեքսեյ Արեստովիչին նշանակել է իր ազգային անվտանգության և պաշտպանության ոլորտում ռազմավարական հաղորդակցությունների հարցերով արտահաստիքային խորհրդական։ Երմակն ասել էր, որ Արեստովիչի առաջ դրված է խնդիր «տրամադրելու Ուկրաինայի տեղեկատվական տարածքում ապատեղեկատվության կամ մեղադրանքների տարածմանը հակազդելու համար սպառիչ պատասխաններ» ։
2022 թվականի սկզբին Արեստովիչը նախատեսում էր հեռանալ քաղաքականությունից՝ հայտարարելով բյուրոկրատիայից և ուժայինների աշխատավարձերից հիսաթափվելու մասին։ Սակայն Ուկրաինա Ռուսաստանի ներխուժումից հետո դարձել է Ուկրաինայի նախագահի գրասենյակի ղեկավարի խորհրդական և փաստացի իշխանության պաշտոնական խոսնակը ։
Հեղինակություն
2022 թվականից «УНИАН» տեղեկատվական գործակալությունում տեղեկատվություններ սկսեցին տարածվել այն մասին, որ Ալեքսեյ Արեստովիչը հայտնի է իր քաղաքական կանխատեսումներով։ Գործակալության երկու հոդվածներում նշվում էր, որ նա դեռևս 2003 թվականին հայտարարել էր Ռուսաստանի կողմից Ղրիմի բռնակցման մասին, 2008 թվականին՝ Ուկրաինայի արևելքում զինված հակամարտության, իսկ 2019 թվականին՝ 2020-2022 թվականներին Ռուսաստանի անխուսափելի լայնամասշտաբ ներխուժման մասին ։ 2022 թվականի մայիսի 22-ին ուկրաինական 1+1 հեռուստաընկերության «TCH» տեղեկատվական ծրագիրը հայտնել է, որ Արեստովիչը պատմել է Ռուսաստանի կողմից Ազովի ծովում նավագնացության հնարավոր ապագա սահմանափակումների մասին ։
Արեստովիչն ակտիվ բլոգեր է։ Դեռ 2019 թվականին, ICTV հեռուստաընկերության հարցման արդյունքներով, Արեստովիչը ներառվել էր Ուկրաինայի թոփ 100 բլոգերների թվում ։
Հայտարարություններ
Լրատվամիջոցները նշում են, որ Արեստովիչը հակված է անելու ռեզոնանսային հայտարարություններ։ 2017 թվականի դեկտեմբերին Արեստովիչը խոստովանել է, որ «2014 թվականի գարնանից ստել է» հանուն երկու նպատակի. «հայրենասիրական ցողունի ստեղծում, որտեղ մենք «բոլորս կհամախմբվենք, կզրուցենք հայրենասիրական գործերից», իսկ Ուկրաինային սպասվում են փայլուն հեռանկարներ։ ՌԴ-ի դեմ սև քարոզչություն»։ Այսպես, Դեբալցևոյի համար մարտերից հետո նա նշում էր, որ «ուկրաինական բանակի կորուստները չնչին են» ։
Արեստովիչին հանդիմանում են իր հայտարարություններում անհետևողականության համար։ 2019 թվականին Ուկրաինայի նախագահ Վոլոդիմիր Զելենսկու ընտրվելուց հետո՝ Արեստովիչը մշտապես քննադատում էր նրան՝ անվանելով «ռուսուլման»։ 2020 թվականի մարտին, երբ սկսվեց կորոնավիրուսի համավարակը, Արեստովիչը կարանտինի գլխավոր խնդիր էր անվանում հենց Ուկրաինայի նախագահին։ Նույն ամսին նա գրել էր, որ Զելենսկու ընտրազանգվածյին համարում է «վուլգար ստահակներ». «Այլ կերպ ինչ կարելի է անվանել մարդկանց, որոնք գիտակից լինելով, որոշել են, որ օլիգարխներին փոխարինողը կարող է լինել օլիգարխների խամաճիկը։ Դա ճի՞շտ ճանապարհն է հաղթելու օլիգարխներին»։ Զելենսկուն քննադատելուց Արեստովիչը հրաժարվեց միայն Եռակողմ բանակցային խմբի խորհրդականի պաշտոնում նշանակվելուց ոչ շատ առաջ ։
2017 թվականին Արեստովիչը հայտարարել է, որ չի հանդիսանում հայրենասեր («... Ընդ որում ոչ միայն Ուկրաինայի, այլև որևէ այլ ազգային պետության») և իրեն չի անհանգստացնում ուկրաինական մշակույթի զարգացումը («Պատմական հիշողության, արդարության, պայքարի, հաղթանակների ու պարտությունների վերականգնման, ազգերի, լեզվի(ների) կայացման, պատմական վերքերի փակման հարցերին ես նայում եմ որպես կռվի զինվոր»)։ Նա նաև քննադատել էր մշակույթի ուկրաինացման փորձերը։ Մեկ այլ հարցազրույցում էլ լրիվ հակառակ տեսակետն էր հայտնել՝ ասելով, որ ուկրաիներենին և հայրենասիրությանն աջակցությունը կարևոր են Ուկրաինայի համար ։ Նույն տարում նա պնդում էր, որ Ուկրաինային չի համարում Եվրոպայի մաս ։
Արեստովիչն իրեն անվանել է «Պիեռ Տեյար դը Շարդենի և Վլադիմիր Վերնադսկու ոգով միավորված Երկրագնդի նախագծի» կողմնակից, իրեն մոտ են մարդկության ապագայի վերաբերյալ Իլոն Մասկի հայացքները ։
2018 թվականին Ուկրաինայի ուղղափառ եկեղեցու անջատվելը Ռուս ուղղափառ եկեղեցուց և առանձին եկեղեցու կայացումն անվանել է Ուկրաինայի զարգացման համար կարևոր հանգրվան ։
2021 թվականի մարտի 26-ին կարծիք է հայտնել, որ Անդրեյ Անտոնենկոն, որը մեղադրվում է Պավել Շերեմետի սպանության մեջ և Օդեսայի «Աջ սեկտոր» կազմակերպության նախկին ղեկավար Սերգեյ Ստերնենկոն հետապնդվել են քաղաքական մոտիվներով ։
Բելառուսում քրեական հետապնդում
2022 թվականի մարտի 17-ին Բելառուսի գլխավոր դատախազությունը Ուկրաինայի նախագահի գրասենյակի ղեկավարի խորհրդական Ալեքսեյ Արեստովիչի նկատմամբ քրեական գործ է հարուցել Բելառուսի ՔՕ 361-րդ հոդվածի 3-րդ մասով՝ Բելառուսական երկաթուղու օբյեկտներում ահաբեկչությունների կազմակերպման կոչերի համար ։
Անձնական կյանք
Կինը (2015 թվականից) Անաստասիա Վալերևնա Արեստովիչն է (հայրական ազգանունը՝ Գրիբանովա)։ Վերջինս հրատարակչություններից մեկում աշխատում է որպես զարգացման գծով տնօրեն։ Ամուսիններն ունեն երկու ընդհանուր երեխա՝ որդին Ալեքսանդր և դուստրը՝ Վերոնիկան։ Ալեքսեյ Արեստովիչն առաջին ամուսնությունից ունի նաև մեկ դուստր՝ Աելիտան։
Ճախրկանք
Ճախրկանք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում՝ Ծովասարի հարավային ստորոտին։
Անվան ստուգաբանություն
Գյուղի անվանումը կապված է Սասունցի Դավիթի լեգենդի հետ։ Ըստ ավանդության Դավիթը Կոզբադինի ձեռքից ազատում է սասունցի կանանց և աղջիկներին և Սասունի մոտակայքում նրանց համար բնակավայր է հիմնում։ Իսկ որպեսզի կանայք պարապ չմնան, Դավիթը մի տասնյակ ճախարակ է պատրաստել տալիս և գործի դնում կանանց։ Հետագայում բնակայրը միացել է Սասունին և դառել է որպես նրա թաղ։ Այն կոչվել է Ճախրական-Ճախրականոց։
Ըստ ավանդույթի գյուղում է գտնվել Սասունցի Դավթի ձեռքով շինած ջրաղացը։
Հայտնի մարդիկ
Ճախրկանքում է ծնվել «Սասնա Ծռերի» վիպասաց Թովմաս Հարությունի Դավթյանը ։
Ծանոթագրություններ
Կատեգորիա:Արևմտյան Հայաստանի գյուղեր
Պառավն անտառում (հեքիաթ)
«Պառավն անտառում» (Die Alte im Wald), Գրիմ եղբայրների հեքիաթը, որը պատմում է մի աղջկա մասին։ Աղջիկը վերակախարդել էր արքայազնին, որը կախարդի կողմից վերածվել էր ծառի։ Գրիմ եղբայրների հեքիաթների ժողովածուում այն գտնվում է № 123-ի ներքո, ըստ Աարնե-Թոմպսոնի հեքիաթների դասակարգման` այն №442-ն է։
Սյուժե
Անտառի միջով ուղևորության ընթացքում ավազակների հարձակում է տեղի ունենում, և կենդանի է մնում միայն մի խեղճ աղախին, որը չգիտի ճանապարհը։  Երեկոյան, հանձնարարելով իրեն Աստծո ողորմությունը, նա տեսնում է սպիտակ աղավնի, որը մեկը մյուսի հետևից բերում է երեք ոսկե բանալի, ներսից բացելով ծառերի կողպեքները, որոնց ներսում կարելի է գտնել  սնունդ, անկողին և շքեղ հագուստ։ Որոշ ժամանակ անց աղավնին աղջկան խնդրում է, որ նա գնա խրճիթ, որտեղ ապրում է պառավը։ Իսկ հետո, ուշադրություն չդարձնելով պառավի հարցերին` սենյակում բազում թանկագին մատանիներից ընտրի հասարակը։ Աղջիկը վարվում է այպես, ինչպես որ նրան սովորեցրել է աղավնին, բայց մինչ նա փնտրում էր մատանին, պառավը փորձում էր թաքնվել վանդակում, որտեղ նստած էր թռչնակը` կտուցին բռնած որոնվող մատանին։ Աղջիկը խլում է մատանին և հեռանում անտառ` աղավնուն սպասելու, բայց նա չի գալիս։ Փոխարենը նրան ետևից շրջապատում են ծառի ճյուղերը։ Ծառը վերածվում է արքայազնի, մնացած ծառերը` ձիերի և ծառաների։ Արքայազնը բացատրում է, որ նրան կախարդել է ծեր պառավը և, քանի դեռ մատանին գտնվում էր պառավի մոտ, նա չէր կարող ընդունել մարդկային տեսք, միայն օրը երկու ժամով վեր էր ածվում աղավնու։ Արդյունքում աղախինը արքայազնի հետ ամուսնանում է, և նրանք  ապրում են երջանիկ։
Սյուժեի աղբյուրներ և վերլուծություն
Գրիմ եղբայրները իրենց հեքիաթների ծանոթագրությունների մեջ նշել են, որ այս պատմությունը գրված է Պադերբորնում` 1813 թվականի հուլիսի 23-ից 26-ը ընկած միջակայքում։ Նրա սյուժեն նման է մեկ այլ`«Յորինդա և Յորինգել» հեքիաթի սյուժեին, որի հետևանքով ժողովրդական բանահավաք Հանս-Յորգ Ուտերը ենթադրում է, որ հենց դա է հիմք հանդիսացել «Պառավն անտառում» հեքիաթի անմիջական ստեղծմանը։ Ժողովրդական ավանդույթում սյուժեի նման համակցություն հազիվ թե տեղի ունենա, չնայած այն առանձնացված էր Աարնե-Թոմպսոնի հեքիաթային սյուժեների դասակարգման համակարգով ։
1933 թվականին Լյութց Մակենզենը ենթադրեց, որ այս համաշխարհային հեքիաթային սյուժեն գերմանա-սկանդինավյան շարադրությամբ նման է հին հունական Ցիրցեյաին (կախարդ պառավի կերպարով) ։
Գրականություն
Կատեգորիա:Գրիմ եղբայրների հեքիաթներ Կատեգորիա:Հեքիաթներ
Առանց ամառ տարի
«Տարին առանց ամռան», 1816 թվականին շնորհված մականուն, որի ժամանակ Արևմտյան Եվրոպայում և Հյուսիսային Ամերիկայում թագավորել է անսովոր սառը եղանակը։ Այսօրվա դրությամբ այդ տարին մնում է ամենասառը տարին՝ հաշված առաջին փաստաթղթավորված օդերևութաբանական դիտումներից։
Գազ մանրագլխիկ
Գազ մանրագլխիկ , բակլազգիների ընտանիքի, գազ ցեղի բույս։
Առանց ամառ տարի
Պատճառներ
Միայն 1920 թվականին ամերիկացի ֆիզիկոս և կլիմայաբան Ուիլյամ Համֆրեյսը գտավ «Տարին առանց ամռան» երևույթի գիտական բացատրությունը։ Վերոհիշյալ գիտնականը կլիմայական այդ փոփոխության պատճառը համարեց Տամբորա հրաբխի ժայթքումը։ Տիմբորան գործող հրաբուխ է Ինդոնեզիայում՝ Սումբավա կղզում։ Հրաբխի ժայթքման ժամանակ աղետին զոհ գնաց ավելի քան 71 հազար մարդ, որը համարվում է ցայսօր գրանցված ամենամեծ զոհերով հրաբխային ժայթքումը։ Տիմբորայի ժայթքումը տեղի ունեցավ 1815 թվականի ապրիլին, որի ուժգնությունը ըստ Հրաբխային ժայթքումների սանդղակի (VEI) կազմել է 7 բալ, իսկ հրաբխային մոխրի արտաժայթքումը մթնոլորտ կազմել է 150 կմ³: Այդ հսկայաքանակ մոխրի պատճառով Հյուսիսային կիսագնդում առաջացել է հրաբխային ձմեռ, որը զգացվել է մի քանի տարի շարունակ։
Գազ մանրագլխիկ
Նկարագրություն
Թուփ է, մինչև 60 սմ բարձրությամբ։ Տերևները կազմված են 5-7 զույգ երկարավուն, էլիպսաձև կամ գծանման տերևիկներից։ Ծաղիկները՝ 2-3-ական, գտնվում են տերևածոցերում, որոնք հաճախ առաջացնում են գնդանման ծաղկաբույլեր։ Բաժակն ունի 5-6 մմ երկարություն։ Պսակը դեղնավուն է, թևիկները և նավակն իրենց երկարությամբ գրեթե հավասար են առագաստին։ Էկոլոգիական խումբը' XI: Թիթեռածաղկավորների ընտանիքին պատկանող, բազմամյա, մինչև 1 մ բարձրության կիսաթուփ է։ Ծաղկում է հունիս-հուլիս ամիսներին, պտղակալում՝ հուլիս սեպտեմբեր ամիսներին։ Աճում չորուտներում, քարացրոններում, ղռերում, շիբլյակներում՝ ընդարձակ բուսուտներով։ Մեր հանրապետությունում աճում է 125 տեսակ, որոնցզգալի մասը ունի բուժական նշանակություն։ դեղաբույսը դիմացկուն է ցրտի և երաշտի նկատմամբ, լուսասեր է, պտղակալում է կանոնավոր, բազմանում է սերմերով։
Առանց ամառ տարի
Պատճառներ
Նորագույն հետազոտությունների արդյունքում (2009) պարզվել է, որ արկտիկական սառույցների կազմում, նախքան այս ժայթքումը, վեց տարի առաջ արդեն իսկ եղել են արևադարձային շրջաններում տեղի ունեցած ժայթքման ժամանակ արտանետված մոխրի մնացորդներ։ Չնայած այն հանգամանքին, որ այդ ժայթքման մասին չկան գրավոր հիշատակություններ, բայց դրա հետևանքով նույնպես տեղի են ունեցել եղանակային պայմանների փոփոխություններ, ինչպես որ տիմբորանյան ժայթքման ժամանակ։ Երկու հրաբուխների ժայթքման արդյունքում դրան հետևող տասնամյակները (1810-1819) համարվեցին ամենասառը եղանակներով տարիները վերջին 550 տարի ։
Գազ մանրագլխիկ
Քիմիական բաղադրությունը
Այս բույսի մեծ մասը պարունակում է բուսախեժ, որը դուրս է գալիս բույսի դեղնավուն արմատի բնական ճեղքվածներից և վնասված մասերից։ Այն թանկարժեք դեղորայքային և տեխնիկական հումք է, պարունակում է պոլիսխարիդներ, լորձ, ներկանյութ, օրգանական թթուներ և ազոտական հիմքերի հետքեր։ Բույսի առանձին տեսակներ պարունակում են նաև գլիցերիզինաթթու, ֆլավովոիդներ, միկրոտարրեր։
Առանց ամառ տարի
Հետևանքներ
Հրաբխի ժայթքման ժամանակ մթնոլորտում հրաբխային մոխիրը տարածվել է մի քանի ամիսների ընթացքում, այդ իսկ պատճառով 1815 թվականին Եվրոպայում կլիմայական փոփոխությունը այդքան էլ շուտ չի զգացվել։ Մեկ տարի անց, 1816 թվականի մարտ ամսին ջերմաստիճանը շարունակում էր մնալ ձմեռային։ Ապրիլին և մայիսին չափազանց շատ անձրևներ և կարկուտներ դիտվեցին։ Հունիսին և հուլիսին Ամերիկայում թեթև ցրտահարություններ արձանագրվեցին։ Նյու Յորքում և Նոր Անգլիայում ձյուն եկավ։ Գերմանիային մի քանի անգամ պատուհասեցին ուժեղ բքերը, շատ գետեր դուրս ելան ափերից, այդ թվում և Հռենոսը։ Շվեյցարիայում ամեն ամիս ձյուն էր գալիս։
Գազ մանրագլխիկ
Տարածվածություն
Տարածված է Կովկասում, Արևմտյան Հայաստանում։ Հայաստանի տարածքում հանդիպում է Վերին Ախուրյանում, Լոռիում, Շիրակում, Արագածում, Սևանում, Արարատյան դաշտում, Վայքում, չոր քարքարոտ թեքությունների վրա։
Առանց ամառ տարի
Հետևանքներ
Անսովոր ցրտերը հանգեցրին աղետալի անբերքատվության։ 1817 թվականի գարնանը ցորենի գները թանկացան տասն անգամ, իսկ բնակչության շրջանում սկսեց տարածվել սովը։ Միացյալ Թագավորություն ը գնեց իր պատմության մեջ ամենամեծ քանակությամբ ցորենը։ Տասնյակ հազարավոր եվրոպացիներ, այդ թվում և Նապոլեոնյան պատերազմների արդյունքում տուժածները, արտագաղթեցին Ամերիկա։ Մթնոլորտում մոխրի մեծ քանակի պատճառով անսովոր մայրամուտներ եղան այդ ամբողջ ընթացքում։ Այդ գեղեցիկ երևույթը շատ նկարիչներ կտավին հանձնեցին, այդ թվում Կասպար Դավիդ Ֆրիդրիխ, Ուիլյամ Թըրներ, որոնց ստեղծագործություններում գերակշռում էին դեղինի զանազան երանգները ։ Աթենքի աստղադիտարանում կայացած հետազոտությունները, որոնք գլխավորում էր Կ. Ցարեֆոսը, դիտարկվել են մայրամուտի պատկերով 554 նկարներ՝ 181 նկարչի կողմից ստեղծված 1500-ից մինչև 1900 թվականները։ Արդյունքում աստղագետ գիտնականները հանգան այն եզրակացության, որ նկարներում գունավորման ինտենսիվությունը համապատասխանում է հրաբխային ժայթքումներին ։
Գազ մանրագլխիկ
Կիրառման եղանակները
Ջրաթուրմ պատրաստելու համար 20 գ հումքը 1 ժամ թրմում են 200 մլ եռման ջրում, քամում ու խմում մեկական ճաշի գդալ՝ օրական 3-6 անգամ։ Եփուկ պատրաստելու համար 10 գ հումքը 30 րոպե եռացնում են 100 մլ ջրում, հովացնում ու քամում, ապա ընդունում մեկական ճաշի գդալ՝ օրական 3-5 անգամ։
Առանց ամառ տարի
Հետևանքներ
Անգլիացի բանաստեղծուհի Մերի Շելլին 1816 թվականի ամառն անցկացրել է ընկերների հետ Դիոդատի վիլլայում՝ Ժնևի լճի հարևանությամբ։ Չափազանց վատ եղանակային պայմանների պատճառով հանգստացողները հաճախ չէին կարողանում դուրս գալ տանից։ Դրա պատճառով նրանք որոշեցին, որ յուրաքանչյուրը պիտի մեկական սարսափելի պատմություն ստեղծի և հետո կարդան մեկը մյուսին։ Մերի Շելլին այդ ժամանակ ստեղծեց իր հայտնի « Ֆրանկենշթեյն կամ ժամանակակից Պրոմեթևս » վեպը, իսկ Ջորջ Բայրոնը առաջին պատմվածքը վամպիրների մասին՝ « Վամպիր » անվանումով։ Այդ թվականին Բայրոնի կողմից գրված բանաստեղծություններում նկարագրվում են մռայլ երկինքն ու անդադար շարունակվող վատ եղանակները։
Հետագա հետևանքներ
Գիտահանրամատչելի գրականության մեջ հաճախակի կարելի է հանդիպել բազմաթիվ չապացուցված ենթադրություններ՝ աղետին հաջորդող տասնամյակների մասին, որոնք հնարավոր է, որ Ինդոնեզիայի հրաբուխի ժայթքման պատճառահետևանքնային կապերից են առաջացել.
Գազ մանրագլխիկ
Բուժիչ նշանակություն
Բուժման նպատակով կիրառվում է բույսից ստացվող բուսախեժը, ինչպես նաև բույսի վերգետնյա մասը։ Բուսախեժը հավաքում են գազի ծաղկման ժամանակ, հիմնականում գլխավոր արմատի միջուկից կամ ճյուղերից։ Այն սովորաբար հասնում է արմատի կտրված մասից, հատկապես շոգ օրերին։ Ցուրտ ժամանակ խեժի արտահոսքը դադարում է։ Բուժական նշանակություն ունի միայն սպիտակ խեժը։ Բացի խեժից, աշնանը կամ գարնանը հանած արմատները օգտագործում են ոգեթուրմի կամ փոշու ձևով։ Վերգետնյա մասը հավաքում են ծաղկման շրջանում։ Գազը վաղուց հայտնի է ժողովրդական բժշկության մեջ։ Տարբեր ժողովուրդների կողմից օգտագործվում է որպես միզամուղ, փսխեցնող, քրտնամուղ, ինչպես նաև երիկամային, գեղձային, նյարդային հիվանդությունների ժամանակ։ Գազի առանձին տեսակներ Չինաստանում օգտագործում են ստամոքսաաղիքային տրակտի հիվանդությունների, շաքարախտի բուժման համար։ Գերմանիայում դեղաբույսից ստացվող պատրաստուկը գործածում են որպես լուծողական։ Ճապոնիայում գազը հայտնի է որպես հիպոտենզիվ, իսկ Ֆրանսիայում որպես փափկեցնող և թարմացնող միջոց՝ մարսողական տրակտի հիվանդությունների ժամանակ։ Մխիթար Հերացին գազից ստացված խեժը խառնելով եզան լեզվի և բուսական այլ հյութերի հետ՝ օգտագործել է հազի և ջերմությամբ ուղեկցվող հիվանդությունների դեպքում։ Ջրաթուրմը ավելի արդյունավետ ներգործում է արյան շրջանառության խանգարման առաջին և երկրորդ աստիճանների, ինչպես նաև սուր նեֆրիտների ժամանակ։ Բույսի անգամ ցածր խտությամբ ջրաթուրմը օժտված է մանրէասպան և նախակենդանիների վրա ներգործվող հատկությամբ ։
Ծանոթագրություններ
Կատեգորիա:Բակլազգիներ
Առանց ամառ տարի
Արտաքին հղումներ
Կատեգորիա:Կլիմայագիտություն Կատեգորիա:1816 Կատեգորիա:Ամառ Կատեգորիա:Կլիմայի պատմություն Կատեգորիա:Անոմալ եղանակ Կատեգորիա:Բնական աղետներ Կատեգորիա:Խորհրդավոր իրադարձություններ Կատեգորիա:Տարվա եղանակներ
Corsair International
Պատմություն
Corse Air International֊ը հիմնադրվել է 1981 թվականի մայիսի 17֊ին, Ռուսաստանի կառավարության կողմից, և սկսել է իր գործունեությունը նույն թվականի մայիսի 20֊ին։ 1990 թվականին Ֆրանսիական կառավարությունը որոշում է գնել ավիաընկերությունը ։ Ընկերության առաջին անվանումը եղել է «Nouvelles Frontières», այնուհետեև փոխել է անվանումը՝ Corsair ։ 1991 թվականին ավիաընկերությունը ստանում է պաշտոնական թույլտվություն, որով իրականացրել է կանոնավոր չվերթներ։ 2004 թվականին ավիաընկերությունը ձեռք է բերում դուստր ընկերություն՝ «TUIfly»։ 2008 թվականի սկզբին ավիաընկերության գլխավոր տնօրենը բացում է նոր չվերթներ դեպի Կանադա և ԱՄՆ։ 2010 թվականի հունիսին ավիաընկերությունը իրականացնում է նոր չվերթ դեպի Մայամի ։
Ավիաընկերության չվերթը
Ընկերության չվերթը բաղկացած է 7 ինքնաթիռներից։
Արտաքին հղումներ
Կատեգորիա:Ֆրանսիական ավիաընկերություններ Կատեգորիա:1981 հիմնադրումներ Կատեգորիա:Օդային տրանսպորտի միջազգային ասոցիացիայի անդամներ
Բիսարա
Բիսարան առաջացել է եգիպտական փարավոնների դարաշրջանում, մոտ 4000 տարի առաջ։ Ուտեստը հին եգիպտացիներին հայտնի էր որպես ֆուլեա և պատրաստվում էր ոչ թե չոր բակլայով, այլ` թարմ լոբով։ Ֆուլեան անվանում էին նաև «բիս-օրո» (մեղու-օրո, արաբ. بيصارو), ինչը նշանակում է «եփած լոբի»։ Այս տերմինը ժամանակակից անվանման հիմքում  է ։
Բիսարան երբեմն պատրաստվում է լոբով, ոլոռով կամ սիսեռով ։ Եգիպտոսում բիսարան ներառում է նաև խոտաբույսեր կամ տերևավոր կանաչիներ, հատկապես` մաղադանոս, անանուխ, սամիթ, սպանախ կամ սունկ, չնայած վերջինս ավելի հաճախ ավելացնում են Պաղեստինում գտնվող եգիպտացի արտագաղթողները և ուտում հացով որպես թաթախվող սոուս ։ Սովորաբար սա էժան ուտեստ է և կոչվում է աղքատ մարդկանց ուտեստ ։ Մարրոկոյում նույնիսկ ասացվածք կա. «Նա այնքան աղքատ է, որ միայն Բիսարա է ուտում»։ Բիսարան եգիպտական և Մարոկկոյի խոհանոցի ավանդական ուտեստ է  ։ Եգիպտոսում բիսարան ուտում են բացառապես որպես հացի սոուս և մատուցում են նախաճաշի համար, ինչպես հացահատիկը։ Ավելի հազվադեպ մատուցվում է ճաշի կամ ընթրիքի ժամանակ։ Եգիպտական բիսարան ներառում է խոտաբույսեր կամ տերլազարդ կանաչիներ, կծու պղպեղ, կիտրոնի հյութ և երբեմն սոխ ։ Այն գյուղացիական ֆերմերների ավանդական կերակրատեսակն է, չնայած Եգիպտոսի քաղաքներում այն ավելի տարածված է դարձել 2011 թվականից, քանի որ այն ավելի առողջարար է, քան դրա քաղաքային նույնատիպ ուտեստը` Ֆուլ Մեդամեսին ։ Մարոկյան Մարաքեշում բիսարան տարածված է տարվա ցուրտ ամիսներին և այն կարելի է գտնել քաղաքների հրապարակներում և փողոցներում ։ Բիսարան համեմատաբար տարածված է Պաղեստինում, քանի որ այն հիշեցնում է ավանդական կերակուր, որը հայտնի է Իսրայելում քանանական ժամանակներից ։
(6112) Լյուդոլֆշուլց
Միջին հեռավորությունը Արեգակից կազմում է 3,101087 ա. մ., առավելագույնը մոտենում է 2,2911 ա. մ. հեռավորության վրա և հեռանում 3,911 ա. մ. ։ Արեգակի շուրջ մեկ ամբողջական պտույտ է կատարում 1994,66 երկրային օրվա ընթացքում, իր ուղեծրով շարժվելով միջինում 0,180482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,27° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կալեն Էսպերյան
Կալեն Էսպերյան, ամերիկահայ օպերային երգչուհի (լիրիկական սոպրանո)։ Խաղացանկը ընդգրկում է հիմնականում Ջուզեպպե Վերդիի և Ջակոմո Պուչչինիի ստեղծագործությունները։
Գործունեություն
1980-1990–ական թթ. հանդես է եկել «Մետրոպոլիտեն օպերա» (Լուիզայի դերերգ, Վերդիի «Լուիզա Միլլեր» օպերա), Լոնդոնի «Քովենտ-Գարդեն» (Դեզդեմոնայի և Ամելիայի դերերգեր Վերդիի «Օթելլո» և «Սիմոն Բոկանեգրա» օպերաներում ), «Լա Սկալա» (Մինայի դերերգ, Վերդի «Ստիֆելիո»), Փարիզի ազգային օպերա (Դեզդեմոնա, Վերդիի «Օթելլո» օպերա), Բուենոս Այրեսի «Կոլոն» (Միմի, Պուչինիի «Բոհեմ» օպերա), Չիկագոյի «Լիրիկ օպերա» (Լիուի, Դեզդեմոնայի և Ալիսա Ֆորդի դերերգերը համապատասխանաբար Պուչչինիի «Տուրանդոտ», Վերդիի «Օթելլո» և «Ֆալստաֆ» օպերաներ) թատրոններում, ինչպես նաև Եվրոպայի և ԱՄՆ այլ օպերային բեմերում։
Արտաքին հղումներ
Կատեգորիա:Հայ սոպրանոներ Կատեգորիա:Ամերիկացի օպերային երգչուհիներ Կատեգորիա:Հայ օպերային երգչուհիներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի օպերային երգչուհիներ
Շվեյցարական ազգային թանգարան
Շվեյցարական ազգային թանգարան (Landesmuseum), գտնվում է Շվեյցարիայի ամենամեծ քաղաքում՝ Ցյուրիխում, Ցյուրիխի կենտրոնական կայարանի հարևանությամբ։
Պատմություն
Թանգարանի շենքը կառուցվել է 1898 թվականին էկլեկտիկական ոճով, ճարտարապետ Գուստավ Գուլլեմի կողմից ֆրանսիական վերածննդի դարաշրջանի քաղաքային դաստակերտի տեսքով։ Թանգարանի տպավորիչ ճարտարապետությունը՝ տասնյակ աշտարակներով, բակերով և զբոսայգով, Զիլի և Լիմմատ գետերի միջև գտնվող կղզու վրա այն դարձնում է Ցյուրիխի Հին քաղաքի գլխավոր տեսարժան վայրերից մեկը։
Թանգարանի մշտական ցուցադրություններն այցելուներին ներկայացնում են Շվեյցարիայի պատմությունը նախապատմական ժամանակներից մինչև մեր օրերը։ Թանգարանի հավաքածուն տեղակայված է չորս հարկերում` առաջինում տեղակայված են նյութական մշակույթի նախապատմական և վաղ պատմական շրջանի հուշարձանները, երկրորդում` Շվեյցարիայի պատմությանը նվիրված պատկերասրահը, երրորդ և չորրորդ հարկերում `ցուցանմուշներ, որոնք պատմում են շվեյցարացիների կենսակերպի, ինչպես նաև զինանշանների հավաքածուի մասին։ Ուշագրավ և հարուստ էր գոթական արվեստի, ասպետական մշակույթի, քրիստոնեական փայտե քանդակների, պաննոների և փորագրված խորանների հավաքածուն։ Ցունֆտհաուս ցուր Մեյսենում՝ նախկին Ֆրաումյունստերի աբբայության հարևանությամբ, գտնվում է շվեյցարական ազգային թանգարանին պատկանող ճենապակե և կավե իրերի հավաքածուն։ Բացի այդ, թանգարանում ընդգրկված է հավաքածուների պատկերասրահը, որտեղ ցուցադրվում են շվեյցարական կահույքը, զինանոցի աշտարակը, Մուրտենի ճակատամարտի համայնապատկերը և մետաղադրամների սենյակը, որտեղ ներկայացված են 14-16 դարերի շվեյցարական մետաղադրամները, ինչպես նաև որոշ միջնադարյան մետաղադրամներ ։
2009 թվականին ցուցասրահի զգալի մասի նորոգման աշխատանքներն ավարտվեցին։
Արտաքին հղումներ
Կատեգորիա:1898 կառուցումն ավարտված մշակութային ենթակառուցվածքներ Կատեգորիա:Ցյուրիխի թանգարաններ Կատեգորիա:Դրամագիտության թանգարաններ Կատեգորիա:Շվեյցարիայի պատկերասրահներ Կատեգորիա:Բնօրինակում անաղբյուր հոդվածներ Կատեգորիա:1889 հիմնադրված թանգարաններ
Դորնո
Դորնո (Dorno), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 4182 մարդ։ Բնակչության խտությունը կազմում է 139 մարդ/կմ²։ Զբաղեցնում է՝ 30 կմ² տարածք։ Հեռախոսի կոդ՝ 27050։ Փոստային ինդեքս՝ 0383։
Ծանոթագրություններ
Կատեգորիա:Իտալիայի բնակավայրեր
Տիմոշենկո (գյուղ, Կրասնոգվարդեյսկի շրջան)
Տիմոշենկո (Тимошенко, Özenbaş), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Օզենբաշ։
2001 թվականի տվյալներով Տիմոշենկո գյուղում բնակվում էր 689 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Բայրամյան
Բայրամյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Պարսկերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Ասիայի աշխարհագրություն
Ասիայի աշխարհագրությունը ուսումնասիրում է մոտավորապես հիսուն երկիր ներառող Ասիան, Եվրասիայի կենտրոնական և արևելյան մասերը, դասակարգում է աշխարհագրական հասկացությունները։
Սահմաններ
Ասիայի ցամաքային տարածքը նրա յուրաքանչյուր սահմանված շրջանի մակերեսների գումարը չէ։ Օրինակ, Կենտրոնական Ասիայի և Մերձավոր Արևելքի սահմանները կախված են նրանից, թե ով և ինչ նպատակով է դրանք սահմանում։ Այս տարատեսակ սահմանումներն ընդհանուր առմամբ չեն արտացոլվում ընդհանուր Ասիայի քարտեզում։ Օրինակ՝ Եգիպտոսը սովորաբար ընդգրկված է Մերձավոր Արևելքում, բայց ոչ Ասիայում, չնայած որ Մերձավոր Արևելքը Ասիայի մաս է։
Ասիայի և Աֆրիկայի սահմանազատումը Սուեզի ջրանցքով և Կարմիր ծովով է։ Եվրոպայի հետ սահմանը սկսվում է Միջերկրական ծովի արևելյան ափից, չնայած որ Մերձավոր Արևելքում Թուրքիան մասամբ տարածվում է նաև դեպի Էգեյան կղզիներ և ներառում է Ստամբուլը Բոսֆորի եվրոպական կողմում։ Հյուսիսում սովորաբար համարվում է, որ Ասիա և Եվրոպա մայրցամաքների սահմանը անցնում է Դարդանելի նեղուցով, Մարմարա ծովով, Բոսֆորի ծովով, Սև ծովով, Կովկասյան լեռներով, Կասպից ծովով, Ուրալ գետով, հետո՝ Ուրալյան լեռների արևելյան կողմից դեպի Ռուսաստանի Կարա ծով։ Հյուսիսային Սառուցյալ օվկիանոսը Ասիայի հյուսիսային սահմանն է։ Բերինգի նեղուցը բաժանում է Ասիան Հյուսիսային Ամերիկայից։
Ասիայի հարավ-արևելքում գտնվում են Մալայան թերակղզին (Ասիայի ցամաքային սահմանը) և Ինդոնեզիան (Հնդկաստանի կղզիներից, նախկին Արևելյան Հնդկաստանում), որը հսկայական պետություն է Սունդայի հազարավոր մեծ ու փոքր, բնակեցված և չբնակեցված կղզիների մեջ։ Մոտակայքում գտնվող Ավստրալիան այլ մայրցամաք է։ Ավստրալիայից հյուսիս-արևելք գտնվող Խաղաղ օվկիանոսի կղզիները, որոնք Ճապոնիայից և Կորեայից ավելի հեռու են, գտնվում են ավելի շատ Օվկիանիայում, քան Ասիայում։ Ինդոնեզիայի հետ սահմանը անցնում է Հնդկական օվկիանոսի երկայնքով դեպի Կարմիր ծով։ Հնդկական օվկիանոսի կղզիների մեծ մասը ասիական են։
Ընդհանուր չափեր
Բազմաթիվ աղբյուրներ տարբեր գնահատականներ են տալիս Ասիայի սահմանազատման վերաբերյալ։ «New York Times Atlas of the World»-ը Ասիան համարում է 43,608,000 կմ² (16,837,000 մղոն²) տարածք ունեցող մայրցամաք ։ Chambers «World Gazetteer»-ը կլորացնում է 44․000․000 կմ²(17,000,000 մղոն²), մինչդեռ «Concise Columbia» հանրագիտարանը՝ 44,390,000 կմ² (17,140,000 կմ²) ,2011 թվականի «Pearson's»-ը՝ 44,030,000 կմ² (17,000,000 մղոն²) ։ Այս թվերի ստացման եղանակները և դրանց ճշգրիտ տարածքները չեն բացահայտվում։
Ասիայի քարտեզի նման է երկրաչափական քառանկյան, որը ձևավորվել է հյուսիսային և հարավային ծայրերով անցնող լայնությունից և արևելյան և արևմտյան ծայրամասերով անցնող երկայնությունից։ Չելյուսկին հրվանդանը գտնվում է 77°43′ հվ․ լայնությունում, Պիայ հրվանդանը Մալայան թերակղզում է, գտնվում է 1°16′ հվ․ լայնությունում, Թուրքիայում Բաբա հրվանդանը գտնվում է 26°4′ արլ․ լայնությունում, Դեժնյովի հրվանդանը գտնվում է 169°40 արմ․ լայնությունում, այսինքն՝ Ասիա մայրցամաքը տատանվում է շուրջ 77° լայնության և 195° երկայնության միջև, մոտ 8,560 կմ (5320 մղոն) է երկայնությունների հեռավորությունը և 9,600 կմ (6,000 մղոն)՝ լայնություններինը՝ ըստ «Chambers»-ի, կամ 8700 կմ (5400 մղոն) երկայնությունների և 9,700 կմ (6,000 մղոն) լայնությունների հեռավորությունը՝, ըստ «Pearson's»-ի։
Ինդոնեզիան հարավ-արևելքում, հազարավոր կղզիներից բաղկացած մի երկիր է, որ զգալի տարածք է ավելացնում մայրցամաք Ասիային և տարածում ասիական լայնությունը դեպի ծայր հարավ։ Երկրի աշխարհագրական բնույթը այնպիսի հարցեր է առաջացնում, թե արդյոք ծովը և ծովի հատակը համարվում են Ասիայի մաս։ Ավստրալիա-Ինդոնեզիա սահմանը դեռ բանակցությունների փուլում է։ Ներկայումս 1997-ի պայմանագիրը մնում է չվավերացված։ Քանի որ ջրերում ձկնորսության իրավունքի և ծովի հատակում առկա հանքերի շահագործման իրավունքների վերաբերյալ հարցեր կան, բանակցվում են երկու տարբեր սահմաններ՝ մեկը ծովի, մյուսը՝ ծովի հատակի համար։ Ծովի հատակի ամենահարավային սահմանը 10° 50' է, A3 կետի լայնություններում (Ինդոնեզիայի և Պապուա Նոր Գվինեայի ընդհանուր եռակետը)։ Ծովի ամենահարավային սահմանը գտնվում է հարավում՝ Z88 կետում, 13° 56' 31.8" լայնությունում։
Հելլենական ծագում
Երեք մայրցամաքային համակարգը մի գաղափար էր, որը մշակվել էր Հին Հունաստանում, Հունաստանի գաղութային ընդլայնման և ամբողջ Միջերկրական ծովի առևտրի ու գրերի տարածման ժամանակ։ Գրելը գրավոր աշխարհագրության պահպանման նախապայման է։ Այն նախորդ հունական մութ դարաշրջանում կորել էր՝ ծովահենության և ցամաքում պաշտպանական ծխականության հետևանքով։ Նախորդ Միկենյան քաղաքակրթությունը սակավաթիվ գրառումներ է թողել այն մասին, որ որոշ ծառայող կանայք Ասիա կոչվող տեղանքից էին։ Եվրոպան հիմնականում Հունաստանն էր, մինչդեռ Լիբիան փոքր տարածք էր Եգիպտոսից արևմուտք ընկած։ «Մայրցամաք»-ի սիստեմատիկ սահմանում չկար։ Այնուամենայնիվ, հույն ծովագնացները համարում էին, որը պետք է լիներ մեկ սահմանում՝ կղզիներ, nēsoi, ēpeiros Մեկ ստուգաբանությունը կապում է ēpeir-ը նույն հնդեվրոպական արմատին, որից ծագել է անգլերեն «over»-ը ։ Հայկական ձևը նշանակում է «ափ»։ Հունական ձևը պետք է լինի մի տեսակ «ցամաք»՝ լինի դա շարունակական ցամաք, թե ափ։ Լատիներենում այն ​​դարձավ «մայրցամաքներ, շարունակական ցամաք», որը կրճատվեց և հասավ «մայրցամաք»-ի։
Հնագույն ժամանակաշրջանի նավերի մեծ մասը օվկիանոսային չէին։ Նրանք սերտորեն հետևում էին ափերին, պատրաստ էին աղետի առաջին նշաններին։ Զարմանալի չէ, որ առաջին մայրցամաքները կոչվում էին «ափեր», որի մասին իմանում ենք Հերոդոտոսի՝ առաջին պատմաբանի ներկայումս հայտնի աշխատություններից, որի գործերը դեռ չկան։ Նա ապավինում է ավելի վաղ աշխարհագրությանը, որը ներկայումս լիովին պահպանված չէ․ կան միայն դրվագներ։ Ասիան բնորոշվում է երկու արտահայտություններով՝ «հրվանդան» կամ «ափ»։ Մեկն ընկած է Կողքիսի (Վրաստան) Փասիս քաղաքից (Սև ծովի արևելյան ծայր), դեպի Փոքր Ասիայի ափերի շրջակայք, մինչև Փյունիկիա։ Երկրորդը Փյունիկիայից հասնում է Կարմիր ծով (հին Կարմիր ծովը բաղկացած է նաև Պարսից ծոցից և Հնդկական օվկիանոսից), իսկ այնտեղից՝ Հնդկաստան, որից հետո «ոչ ոք չի կարող ասել, թե դա ինչ տարածաշրջան է հասնում» ։
Ասիան հավասար է իր ափերին, որոնք սահմանում են նաև Եվրոպան և Լիբիան։ Հյուսիսային ափը հոսում է Կովկասյան լեռներից հարավ և Կասպից ծովի հարավային շրջան։ Հարավային ափը շարունակվում է դեպի Կարմիր ծովը և Նեղոս գետը, քանի որ Դարեհ Մեծը ջրանցք էր կառուցել նրանց միջև։ Այս բաժանումն ու համակարգը արդեն գործում էին նախքան Հերոդոտոսը։ Նա ասում է, որ դա չի հասկանում. «Ես զարմանում եմ, որ մարդիկ երբևէ կարող էին բաժանել Լիբիան, Ասիան և Եվրոպան այնպես, ինչպես իրենք են արել, քանի որ դրանք չափազանց անհավասար են»։ [9] Նրա զարմանքը շարունակվում է. «Չեմ կարող հասկանալ, թե ինչու են երեք անունները, հատկապես՝ կանացի անունները երբևէ պետք է տրվեին մերեք տարբեր գոտիների, եթե իրականում դա մեկն է ... և նույնիսկ չեմ կարող ասել, թե ով է այդ երեք գոտիներին տվել այս անունները»։ Նախկինում նա խոսում էր երկու գոտու մասին։ Նա ասում էր, որ հյուսիսային սահմանը Դոն գետի գետաբերանն ​​է ։
Վաղ Հռոմեական կայսրության աշխարհագրագետ Ստրաբոնը ունի Հերոդոտոսի գտած այդքան տարակուսելի աշխարհագրության բացատրությունը․ երբ հին նավարկողը անցնում էր Ջիբրալթարի ժայռի տակով՝ Միջերկրական ծով մտնելու ճանապարհին նրան հայտնվում է երկու ուղի՝ հյուսիսային ափը կամ հարավային ափը։ Ստրաբոնն ասում է. «Հիմա, երբ դուք նետվում եք Հերկուլեսյան սյուների նեղուցը, Լիբիան պառկած է ձեզնից աջ, մինչև Նեղոսի գետը, իսկ ձախ կողմում՝ Եվրոպան ընկած է մինչև Տանաիս »:
Աուր ծովի հին նավարկիչների համար մայրցամաքները բաժանված էին ծովերով։ Ջրանցքի միջոցով հարավային ափը տարածվում էր դեպի Կարմիր ծով։ Սխեմայի համաչափությունը չափազանց երկրաչափական էր հույների համար դիմադրություն ցույց տալու համար, քանի որ նրանք հնարավորության դեպքում ներկայացնում էին բոլոր աշխարհագրական զանգվածները կանոնավոր գործիչներով։ Հունական երևակայության մեջ գերակշռում էր եռանկյունին՝ Հերկուլեսյան սյուներով, Տանաիսով և Կարմիր ծովով, քանի որ կողմերը երեք ափ էին, մայրցամաքները՝ երեք։
Կայսերական հռոմեական աշխարհագրություն
Աշխարհագրագետ Կլավդիոս Պտղոեմեոսը տարբերակում է «ամբողջ աշխարհի ուսումնասիրման» աշխարհագրությունը և խորոգրաֆիան («տեղերի ուսումնասիրություն»), որը «ավելի մանրամասն է, և մանրակրկիտ ուսումնասիրում են առանձնահատկությունները» ։ Պտղոմեոսի կարծիքով, խորոգրաֆները հատուկ տեղանքի մասնագետ էր, օրինակ՝ նավի կապիտան, վաճառական կամ բնիկ։ Աշխարհագրագետները խորհրդակցում են նրանց հետ, բայց նրանք չեն գրում աշխարհագրություն, քանի երկուսն էլ՝ և՛ աշխարհագրագետ, և՛ խորոգրաֆ չեն։
Պտղոմեոսը միջին Հռոմեական կայսրության աշխարհագրագետ էր, եգիպտացի։ Մայրցամաքների գաղափարը նախորդում էր կայսերական հռոմեացիներին, բայց նրանց միջոցով մեզ հասավ ժամանակակից հայացք՝ որոշելու այսօրվա աշխարհագրական տեսակետները, որոնք դասականի կատարելագործումներն ու ճշգրտումներն են։ Հայտարարելով, որ «մայրցամաքները առավելագույնս սահմանափակվում են ծովերով, քան գետերով, Պտղոմեոսը սահմանում է երեք մայրցամաքային համակարգ՝ Եվրոպա, Լիբիա, Ասիա։ Նրա՝ Լիբիա համարած տարածքն այսօրվա Հյուսիսային Աֆրիկան ​​է, որն իր մեջ ներառում է Աֆրիկա նահանգը, որի անունը փոխարինեց Լիբիային։ Մերժելով Նեղոս գետը որպես Ասիայի սահման տեսակետը՝ Եգիպտոսը չպառակտելու համար, Պտղոմեոսը Կարմիր ծովը նշանակում է որպես Լիբիայի և Ասիայի սահման։ Հյուսիսում Ասիայի և Եվրոպայի սահմանը միջօրեականն է՝ ձգվող Դոն գետաբերանից դեպի հյուսիս, «դեպի անհայտ տարածք» ։ Փոքր Ասիան մնում է «Ասիա» ։
Պտղոմեոսի Ասիա համարած տարածքը համընկնում է Արևելքում, մոտավորապես ներկայիս Ասիային, բացառությամբ այն բանի, որ եվրոպական սահմանը անցնում էր Մոսկվայի ներկայիս գտնվելու վայրով։ Վերջինս այն ժամանակ անտառի անապատ էր, որը շրջապատված էր սարմատ ցեղախմբերի կողմից։ Եվրոպական և Ասիական Ռուսաստանի ուշագրավ նախապատկերում Եվրոպական Սարմատիան ընկած է Վիստուլա գետի և Դոն գետի արանքում, իսկ Ասիական Սարմատիան Դոնից արևելք ձգվում է դեպի Սկյութիա ։
Երկրաբանական տեսակետ
Տեկտոնիկայի համեմատաբար վերջերս կատարված ուսումնասիրությունը պարզել է, որ Ասիան ունի մի քանի շրջաններ, որոնք կդիտվեն որպես հստակ հողատարածքներ, եթե օգտագործվեն որպես խստորեն երկրաբանական և տեկտոնական չափանիշներ (օրինակ՝ Հարավային Ասիա և Արևելյան Ասիա)։ Մայրցամաքային լեռնաշթաների ուսումնասիրումն ու սահմանումը երկրաբանների ոլորտն է։ Խիստ երկրաբանական հողերի կամ տեկտոնական գագաթների տեսանկյունից՝ Եվրոպան Եվրասիայի և Աֆրիկա-Եվրասիա ցամաքային տարածքների արևմտյան թերակղզի է։ Վերջիններում Եվրոպան և Ասիան Եվրասիական տարածքի մաս են, որտեղ բացառված են արաբական և հնդկական տեկտոնական գագաթները։
Մարզային տեսանկյուն
Հասարակական աշխարհագրության մեջ կան մի քանի մտավոր դպրոցներ։ Ավելի տարածված դպրոցը հետևում է պատմական ավանդույթներին և վերաբերվում է Եվրոպային և Ասիային որպես տարբեր մայրցամաքների՝ դասակարգելով Արևելյան Ասիան, Հարավային Ասիան և Մերձավոր Արևելքը որպես հատուկ տարածաշրջաններ ավելի մանրամասն վերլուծության համար։ Այլ դպրոցներ ֆիզիկական աշխարհագրության տեսանկյունից Եվրոպային և Ասիային նկատի ունենալով «մայրցամաք» բառը հավասարեցնում են աշխարհագրական «տարածաշրջանին»։
Ազգային տեսանկյուն
Եվրոպական լեզուներում «ասիական» տերմինը ավելի հաճախ վերաբերում է էթնիկ ժառանգությանը, քան խիստ աշխարհագրական տարածքին։ Ամերիկյան անգլերենում «ասիական» բառը հաճախ վերաբերում է արևելյան ասիացիներին, իսկ բրիտանական անգլերենում «ասիականը» հաճախ վերաբերում է հարավասիացիներին։ «Ասիա-Խաղաղօվկիանոսյան» տերմինը սովորաբար վերաբերում է Արևելյան Ասիայի, Հարավարևելյան Ասիայ ի և Խաղաղ օվկիանոսի կղզիների համադրությանը, և նրանց մեծ մասը նույնպես համարվում է Ավստրալասիայի կամ Օվկիանիայի մաս։ Ասիան ներառում է Հնդկական թերակղզին, Իրանական լեռնաշխարհը, Արաբական թերակղզին, ինչպես նաև Հյուսիսամերիկյան տարածաշրջանի մի կտոր Սիբիրում։
Մարզեր
Կենտրոնական Ասիա